**ПОЈЕДНОСТАВЉЕЊЕ АДМИНИСТРАТИВНОГ ПОСТУПКА**

|  |  |
| --- | --- |
| **Назив административног поступка** | Поступак по захтеву за остваривање подстицаја |
| **Шифра поступка** | **01.03.0018** |
| **Регулаторно тело**  **(надлежно за спровођење препоруке)** | Министарство пољопривреде, шумарства и водопривреде  Управа за аграрна плаћања  Поступак спроводи Министарство финансија, Управа за трезор |
| **Правни оквир којим је уређен административни поступак** | 1. Закон о подстицајима у пољопривреди и руралном развоју („Службени гласник РС”, бр. 10/13, 142/14, 103/15 и 101/16)  2. Правилник о начину остваривања права на основне подстицаје у биљној производњи и обрасцу захтева за остваривање тих подстицаја („Службени гласник РС”, бр. 29/13, 9/16 и 38/20)  3. Правилник о условима и начину и обрасцу захтева за остваривање права на подстицаје за премију осигурања усева, плодова, вишегодишњих засада, расадника и животиња („Службени гласник РС”, бр. 61/17 и 44/18 - други закон) |
| **Прописи које треба променити/донети/укинути да би се спровеле препоруке** | 1. Закон о подстицајима у пољопривреди и руралном развоју („Службени гласник РС”, бр. 10/13, 142/14, 103/15 и 101/16) 2. Правилник о условима и начину и обрасцу захтева за остваривање права на регрес за премију осигурања усева, плодова, вишегодишњих засада, расадника и животиња („Службени гласник РС”, бр. 48/13, 48/16 и 44/18 други закон) |
| **Рок за спровођење препорука** | Успостављање портала еАграра у складу са роком из Акционог плана за спровођење Програма развоја електронске управе у Републици Србији за период од 2020. до 2022. године.  Остале препоруке четврти квартал 2021. године |
| 1. **КРАТАК ОПИС ПРОБЛЕМА** | |
| Иако је Законом о пољопривреди и руралном развоју (у даљем тексту: Закон) прописано да је вођење Регистра пољопривредних газдинстава (у даљем тексту: РПГ) у надлежности Управе за аграрна плаћања (у даљем тексту:УАП), услед непостојања локалних експозитура ове управе, послови везани за вођење РПГ-а су, споразумом између МПВШ и Министарства финансија, поверени Управи за трезор (у даљем тексту: УТ).  Надлежни орган још увек није омогућио подношење захтева и издавање акта (решења) електронским путем, нити je успоставио регистар издатих аката.  У поступку се неоправдано од подносиоца захтева тражи да достави одређена документа у оригиналу. | |
| 1. **САЖЕТАК ПРЕПОРУКА** | |
|  | |
| |  |  |  |  | | --- | --- | --- | --- | | **ПРЕПОРУКА** | **ПОТРЕБНА ИЗМЕНА/УКИДАЊЕ/ДОНОШЕЊЕ ПРОПИСА** | | **УКОЛИКО ЈЕ ОДГОВОР ДА, КОЈИХ** | | **Да** | **Не** | | **Обезбедити да се поступак спроводи непосредно од стране УАП** |  | **X** |  | | **Успоставити електронски портал еАграр, који ће омогућити дигитализацију, оптимизацију, аутоматизацију и транспарентност спровођења процедуре уписа у РПГ** | **X** |  | **1,2** | | **Увођење е-управе** |  | **X** |  | | **Промена форме документа** | **Х** |  | **2** | | **Евиденција издатих аката** |  | **X** |  | | |
| 1. **ОБРАЗЛОЖЕЊЕ** | |
| * 1. **Обезбедити да се поступак спроводи непосредно од стране УАП**   Закон препознаје само УАП као институцију надлежну за вођење РПГ-а. Споразумом између МПВШ и Министарства финансија, овај посао је поверен УТ. Основни разлог поверавања послова вођења РПГ-а УТ јесте непостојање експозитура УАП на локалу, имајући у виду да се захтеве тренутно носилац пољопривредног газдинства, мора лично поднети у папиру на шалтеру.  Узимајући у обзир да ће овај поступак бити дигитализован, односно да за подношење захтева неће бити потребан одлазак на шалтер, оствара се могућност да се спровођење поступка у свом пуном обиму врати УАП.  Поступак подношења захтева за остваривање подстицаја биће у потпуности дигитализован. Пољопривредници ће захтев моћи да попуњавају самостално, или уз помоћ „сервисних центара”, које ће УАП организовати у циљу пружања непосредне саветодавне помоћи, као и попуњавања електронског захтева.  Разматрано је више облика организовања „сервисних центара” УАП:од оснивања локалних канцеларија УАП, преко успостављања позивних центара, до ангажовања других организација попут поште, месних заједница, канцеларија јединица локалних самоуправа и сл. Анализу могућности и модела отварања локалних канцеларија или сервисних центара УАП, спровели су експерти Светске банке, а након избора модела организацију пословања координираће и финансираће МПВШ.  ***За потребе спровођења ове препоруке није потребна измена прописа, с обзиром да нема промене надлежности у спровођењу процедуре, већ УАП треба да почне да поступке спроводи директно.***   * 1. **Успоставити електронски портал еАграр, који ће омогућити дигитализацију, оптимизацију, аутоматизацију и транспареност спровођења поступка остваривања подстицаја**   У циљу лакшег и бржег подношења захтева за остваривање подстицаја потребно је развити информациони систем „еАграр”.  Информациони систем еАграр би се састојао од два сегмента:   * **Јавни портал** – преко којег би се корисници логовали на систем, али и добијали најновије информације о РПГ-у и подстицајима (прописи, упутства, обавештења и сл.) * **Информациони систем са контролом приступа** – који би пољопривредницима омогућио подношење „online” захтева за упис у РПГ и подстицаје, обрађивачима електронску обраду захтева, а другим корисницима увид у извештаје.   Систем је замишљен тако да сваки пољопривредник има свој налог на еАграр-у преко којег би уносио неопходне податке о свом газдинству. Преко свог налога, пољопривредник би могао да подноси све захтеве надлежној институцији како за регистрацију пољопривредног газдинства, измене уписаних података и брисање из РПГ-а, тако и за подстицаје. Приликом попуњавања захтева, попуњавали би се само они подаци који нису уписани у РПГ и друге јавне регистре. Преко свог налога, пољопривредник би могао да прати статусе поступања по свом захтеву, добијао би решења и обавештења од УАП и сл.  ***За примену ове препоруке потребна је измена Закона о пољопривреди и руралном развоју и Правилника о упису у Регистар пољопривредних газдинстава, тако што би се прописала обавеза спровођења овог поступка електронским путем, као и надлежност за вођење електронског портала „еАграр” и његова доступност. Успостављање система „еАграр” је препоручено и у посебном поступку 01.03.0011 - Регистрација пољопривредних газдинстава.***   * 1. **Увођење е-управе**   У циљу увођења савремених начина административног поступања, ефикаснијег и једноставнијег обављања послова, смањења папирологије и лакше комуникације, а у складу са Законом о електронској управи („Службени гласник РС”, број 27/18) и Законом о електронском документу, електронској идентификацији и услугама од поверења у електронском пословању („Службени гласник РС”, број 94/17), предлаже се потпуно увођење е-управе тако што ће се поступак у целости спровести електронским путем.  **За примену ове препоруке, није неопходна измена прописа.**   * 1. **Промена форме докумената (оригинал, оверена копија, копија, копија уз оригинал на увид**   У складу са Правилником о условима и начину и обрасцу захтева за остваривање права на регрес за премију осигурања усева, плодова, вишегодишњих засада, расадника и животиња („Службени гласник РС”, број 48/13, 48/16 и 44/18 други закон) од странке се тражи да уз захтев достави:  **Документ 3.** Полиса осигурања издату од стране друштва за осигурање код кога је подносилац захтева осигуран у периоду од 16. новембра претходне до 15. новембра текуће године у оригиналу или оверену копију, и потврду од стране друштва за осигурање код кога је подносилац захтева осигуран у периоду од 16. новембра претходне до 15. новембра текуће године о укупно плаћеној премији осигурања у оригиналу.  Предлаже се да странка достави полису осигурања издату од стране друштва за осигурање код кога је подносилац захтева осигуран у периоду од 16. новембра претходне до 15. новембра текуће године, и потврду од стране друштва за осигурање код кога је подносилац захтева осигуран у периоду од 16. новембра претходне до 15. новембра текуће године о укупно плаћеној премији осигурања у копији (обичном препису).  **За примену ове препоруке потребна је измена Правилника о условима и начину и обрасцу захтева за остваривање права на регрес за премију осигурања усева, плодова, вишегодишњих засада, расадника и животиња („Службени гласник РС”, бр. 48/13, 48/16 и 44/18 други закон).**  **3.5. Вођење евиденције и јавна доступност**  Предлаже се да надлежни орган води регистар/евиденцију издатих аката у електронском облику, у складу са чланом 10. Закона о електронској управи („Службени гласник РС”, број 27/18), којим се уводи обавеза свих органа да успостављају и воде регистре и евиденције у електронском облику. Такође, предлаже се да се регистар/евиденција учини доступним на интернет страници органа и на порталу отворених података.  **За примену ове препоруке, није неопходна измена прописа.** | |
| 1. **САДРЖАЈ ПРЕПОРУКЕ СА НАЦРТОМ ПРОПИСА ЧИЈА СЕ ИЗМЕНА ПРЕДЛАЖЕ (уколико се предлаже измена прописа)** | |
| **НАЦРТ**  **ЗАКОН О ИЗМЕНАМА ЗАКОНА О ПОДСТИЦАЈИМА У ПОЉОПРИВРЕДИ И РУРАЛНОМ РАЗВОЈУ**  Члан 1.  У Закону о подстицајима у пољопривреди и руралном развоју („Службени гласник РС”, бр. 10/13, 142/14, 103/15 и 101/16), у члану 7. после става 1. додаје се нови став 2. који гласи:  „Захтев из става 1. овог члана, подноси се у електронском облику посредством одговорајућег информационог система.”  У истом члану, после новог става 2. додаје се нови став 3. који гласи:  „Уз захтев из става 1. овог члана достављају се докази у форми дигитализованог документа или електронског документа у складу са законом којим се уређује електронски документ.”  Досадашњи став 2. постаје став 4.  Досадашњи став 3. брише се.  Досадашњи ст. 4. – 7. постају ст. 5. – 8.  У новом ставу 5. везник „и” и број „3,” бришу се.  У новим ст. 6. и 7, број „4”, замењује се бројем „5”.  Члан 2.  Овај закон ступа на снагу осмог дана од дана објављивања у „Службеном гласнику Републике Србије”.  ПРЕДЛОГ  На основу члана 34. став 7. Закона о подстицајима у пољопривреди и руралном развоју („Службени гласник РС”, бр. 10/13, 142/14, 103/15 и 101/16)  министар пољопривреде, шумарства и водопривреде доноси  **ПРАВИЛНИК О ИЗМЕНИ ПРАВИЛНИКА О УСЛОВИМА, НАЧИНУ И ОБРАСЦУ ЗАХТЕВА ЗА ОСТВАРИВАЊЕ ПРАВА НА ПОДСТИЦАЈЕ ЗА ПРЕМИЈУ ОСИГУРАЊА УСЕВА, ПЛОДОВА, ВИШЕГОДИШЊИХ ЗАСАДА, РАСАДНИКА И ЖИВОТИЊА**  Члан 1.  У Правилнику о условима и начину и обрасцу захтева за остваривање права на подстицаје за премију осигурања усева, плодова, вишегодишњих засада, расадника и животиња („Службени гласник РС”, бр. 61/17 и 44/18 - други закон), у члану 5. став 1. тачка 1) речи: „оригинал или оверена”, бришу се.  У тачки 2. истог члана, реч: „оригинал”, замењује се речју: „копија”.  Члан 2.  Овај правилник ступа на снагу осмог дана од дана објављивања у „Службеном гласнику Републике Србије”. | |
| 1. **ПРЕГЛЕД ОДРЕДБИ ПРОПИСА ЧИЈА СЕ ИЗМЕНА ПРЕДЛАЖЕ** | |
| **ЗАКОН**  **о подстицајима у пољопривреди и руралном развоју**  Поступак за остваривање права на подстицаје  Члан 7.  Поступак за остваривање права на подстицаје покреће се по захтеву корисника подстицаја који се подноси Управи за аграрна плаћања (у даљем тексту: Управа).  ЗАХТЕВ ИЗ СТАВА 1. ОВОГ ЧЛАНА, ПОДНОСИ СЕ У ЕЛЕКТРОНСКОМ ОБЛИКУ ПОСРЕДСТВОМ ОДГОВОРАЈУЋЕГ ИНФОРМАЦИОНОГ СИСТЕМА.  УЗ ЗАХТЕВ ИЗ СТАВА 1. ОВОГ ЧЛАНА ДОСТАВЉАЈУ СЕ ДОКАЗИ У ФОРМИ ДИГИТАЛИЗОВАНОГ ДОКУМЕНТА ИЛИ ЕЛЕКТРОНСКОГ ДОКУМЕНТА У СКЛАДУ СА ЗАКОНОМ КОЈИМ СЕ УРЕЂУЈЕ ЕЛЕКТРОНСКИ ДОКУМЕНТ.  У остваривању права на подстицаје који се односе на биљну производњу, износ подстицаја по хектару одређује се у односу на обим средстава утврђен Законом о буџету, посебним актом Владе и подацима о пријављеним површинама у Регистру на дан 30. септембра претходне године.  ~~Поступак из става 1. овог члана покреће се и на други начин (конкурс, захтев банци за одобрење кредитне подршке и др.).~~  О остваривању права на подстицаје у поступку из ст. 1. ~~и 3.~~овог члана одлучује директор Управе решењем.  На решење из става ~~4~~5. овог члана може се ставити електронски потпис, у складу са законом којим се уређује електронски потпис.  На решење из става ~~4~~5. овог члана може се изјавити жалба министру у року од 15 дана од дана достављања решења.  На поступак за остваривање права на подстицаје примењују се одредбе закона којима се уређује управни поступак, ако овим законом није друкчије одређено.  **ПРАВИЛНИК**  **о условима, начину и обрасцу захтева за остваривање права на подстицаје за премију осигурања усева, плодова, вишегодишњих засада, расадника и животиња**  Члан 5.  Уз захтев за остваривање подстицаја доставља се:  1) ~~оригинал или оверена~~ копија полисе осигурања издате од стране друштва за осигурање код кога је подносилац захтева осигуран у периоду од 16. новембра претходне до 15. новембра текуће године;  2) ~~оригинал~~ КОПИЈА потврде од стране друштва за осигурање код кога је подносилац захтева осигуран у периоду од 16. новембра претходне до 15. новембра текуће године о укупно плаћеној премији осигурања.  Ако је физичко лице – носилац комерцијалног породичног пољопривредног газдинства закључило уговор о производњи са организатором производње који је осигурао усеве, плодове, вишегодишње засаде, расаднике и животиње у његово име и за његов рачун, то лице подноси потврду о осигурању издату од стране друштва за осигурање код кога је осигуран, као и потврду о извршеном плаћању укупне премије осигурања. | |
| 1. **АНАЛИЗА ЕФЕКАТА ПРЕПОРУКЕ (АЕП)** | |
| Директни трошкови спровођења овог поступка за привредне субјекте на годишњем нивоу износе 7.712.390,00 RSD. Усвајање препорука ће донети привредним субјектима годишње директне уштеде од 4.247.854,51 РСД или 34.926,72 ЕУР. Ове уштеде износе 55.08% укупних директних трошкова привредних субјеката у поступку.  Усвајање препоруке ће допринети поједностављењу административног поступка и побољшању пословног амбијента. | |