**УКИДАЊЕ ПОТВРДЕ О СТАТУСУ У РПГ-У**

|  |  |
| --- | --- |
| **Назив административног поступка** | Потврда о статусу пољопривредног газдинства у Регистру |
| **Шифра поступка** | 01.03.0015 |
| **Регулаторно тело**  **(надлежно за спровођење препоруке)** | Министарство пољопривреде, водопривреде и шумарства (МПВШ)  Управа за аграрна плаћања (УАП)  Поступак спроводи Управа за трезор, Министарство финансија |
| **Правни оквир којим је уређен административни поступак** | * Закон о пољопривреди и руралном развоју "Службени гласник РС", бр. 41/2009, 10/2013 (други пропис), 101/2016 * Правилник о упису у Регистар пољопривредних газдинстава и обнови регистрације, као и о условима за пасиван статус пољопривредног газдинства "Службени гласник РС", бр. 17/2013, 102/2015, 6/2016, 46/2017 * Споразум о поверавању послова вођења Регистра пољопривредних газдинстава, закљученог између Министарства пољопривреде и заштите животне Средине број 32-00-7/2014-09 од 06.11.2014. године и Министарства финансија број: 320-01-3/2014-01 од 06.11.2014. године; * Уговор о поверавању послова између Управе за аграрна плаћања и Управе за трезор број: 320-00-161/16-001-005 од 26.02.2016. године и број: 404-01-5/2016-07 од 26.02.2016. године |
| **Прописи које треба променити /донети/укинути да би се спровеле препоруке** | 1. Закон о пољопривреди и руралном развоју "Службени гласник РС", бр. 41/2009, 10/2013 (други пропис), 101/2016 |
| **Рок за спровођење препорука** | Успостављање портала еАграра у складу са роком из Акционог плана за спровођење Програма развоја електронске управе у Републици Србији за период од 2020. до 2022. године.  Остале препоруке четврти квартал 2021. године |
| 1. **КРАТАК ОПИС ПРОБЛЕМА** | |
| Сви пољопривредници који желе да конкуришу за националне подстицаје у пољопривреди према Закону о пољопривреди и руралном развоју морају бити уписани у Регистар пољопривредних газдинстава (РПГ). У РПГ-у статус уписаног пољопривредног газдинства ПГ може бити активан или пасиван. У случају да је статус пасиван, ПГ не може аплицирати за подстицаје у пољопривреди.У циљу доказивања свог статуса у РПГ-у, пољопривредници су подносили захтев за издавање потврде о статусу у РПГу.  У случају да се потврда издавала први пут у години за исту се није наплаћивала административна такса, док се за сваку наредну наплаћивала такса у износу од 99 динара.  У случају да је РПГ јавно доступан укинула би се потреба за Потврдом о статусу у РПГ. Трећа лица би статус пољопривредног газдинства могла да докажу увидом у јавни регистар пољопривредних газдинстава. | |
| 1. **САЖЕТАК ПРЕПОРУКА** | |
|  | |
| |  |  |  |  | | --- | --- | --- | --- | | **ПРЕПОРУКА** | **ПОТРЕБНА ИЗМЕНА/УКИДАЊЕ/ДОНОШЕЊЕ ПРОПИСА** | | **УКОЛИКО ЈЕ ОДГОВОР ДА, КОЈИХ** | | **Да** | **Не** | | **Транспарентност – јавна доступност регистра** | **X** |  | **1** | | **Укидање поступка** | **Х** |  | **1** | | |
| 1. **ОБРАЗЛОЖЕЊЕ** | |
| **3.1. Транспарентност – јавна доступност регистра**  Регистар пољопривредних газдинстава је потребно водити као јединствену, централизовану, електронску и јавно доступну базу података о пољопривредним газдинствима.  Успостављање јавно доступног регистра омогућило би пољопривредницима, другим државним институцијама, али и трећим лицима (попут приватних компанија, банака, донатора и сл.) увид у РПГ за своје потребе.  ***За примену ове препоруке потребна је измена Закона о пољопривреди и руралном развој***  **3.2. Укидање поступка**  Имајући у виду да је Министарство пољопривреде, водопривреде и шумарства определило средства да се развије информациони систем еАграр који ће омогућити пољопривредницима приступ подацима о свом регистру на дневном нивоу, али и да је предложено да се регистар води као јавно доступна база која ће бити доступна на увид другим јавним институцијама, али и трећим лицима (попут приватних компанија, донатора и сл.), укида се потреба за потврдом о статусу те је предложено да се процедура тражења ове потврде укине.  ***За примену ове препоруке потребна је измена Закона о пољопривреди и руралном развој*** | |
| 1. **НАЦРТ ПРОПИСА ЧИЈА СЕ ИЗМЕНА ПРЕДЛАЖЕ** | |
| **НАЦРТ ИЗМЕНЕ**  **ЗАКОНА О ПОЉОПРИВРЕДИ И РУРАЛНОМ РАЗВОЈУ**  Члан 1.  Члан 19. Закона о пољопривреди и руралном развоју ("Службени гласник РС", бр. 41/2009, 10/2013 (други пропис), 101/2016) додају се нови ст.2-5. који гласе:  „Упис пољопривредног газдинства у Регистар је добровољан.  Регистар се води као јединствена, централизована, електронска, јавно доступна базе података о пољопривредним газдинствима.  Поступак регистрације пољопривредних газдинстава и података у регистар спроводи се кроз информациони систем за електронско поступање (у даљем тексту: информациони систем).  Директор управе је одговоран за законито, систематично и ажурно вођење регистра, функционисање информационог система и обезбеђује јавну доступност података уписаних у регистар, у складу са законом.  Управа припрема шестомесечне извештаје о подацима уписаним у Регистар и доставља их Министру, а на захтев Владе и Министра припрема и ванредне извештаје о подацима уписаним у Регистар у складу са тим захтевом.“  Члан 2.  Члан 20. Закона додаје се нови став 3. који гласи:  Лица из члана става 1. овог члана уписују се у регистар као корисници пољопривредног земљишта по основу права својине, по основу решења о комасацији, као и по основу уговора о закупу или уступању пољопривредног земљишта на коришћење.  Члан 3.  Члан 21. Закона брише се.  Члан 4.  Члан 22. Закона брише се.  Члан 5.  У члану 24. став 1. Закона тачка 2) мења се и гласи:  „2) уписивање пољопривредних газдинстава у Регистар и уписивање промене података уписаних у Регистар;“  Тачка 3) брише се.  Члан 6.  У члану 25. став 1. тачка 8) Закона реч: „наменском“ замењује се речју: „текућем“.  У ставу 1. тачки 11) после речи: „другим чињеницама“ додају се речи: „које ближе прописује министар“.  Додаје се нови став 2. који гласи:  „Подаци уписани у Регистар се, за потребе спровођења адмистративних поступака и пословних процедура, утврђују преузимањем преко Сервисне магистрале органа, у складу са законом који уређује електронску управу или директним увидом у регистар, преко интернет странице Управе.“  Члан 7.  У члану 26. став 1. после речи: „у Регистар“ додају се речи: „и брисање из регистра“.  Став 2. мења се и гласи.  „Захтев из става 1. овог члана подноси се у електронском облику, кроз информациони систем који обезбеђује Управа (у даљем тексту: Информациони систем).“  Додају се нови ст. 3. и 4. који гласе:  „Документи, тј. докази који се достављају уз захтев, достављају се кроз информациони систем у форми дигитализованих (скенираних) копија тих докумената, ако су изворно сачињени у папирној форми, а могу се доставити и у форми електронског документа, сачињеног у складу са законом који уређује електронски документ.  Подносилац захтева, односно пуномоћник који у његово име подноси захтев, одговоран је за тачност података које је унео у захтев, а самим чином подношења захтева то лице потврђује и да су дигитализовани (скенирани) примерци докумената које је приложио уз захтев истоветни оригиналима тих докумената.“  Досадашњи ст. 3-5. постају ст. 5-7.  Додају се нови ст. 8. и 9. који гласе:  „Податке из службених евиденција, који су неопходни за спровођење поступка уписа у Регистар, обезбеђују се преко Сервисне магистрале органа у складу са прописима који уређују електронску управу, без плаћања таксе.  Изузетно од става 1. овог члана, поступак брисања пољопривредног газдинства из Регистра се може спровести и по службеној дужности, у случајевима прописаним овим законом, а поступак промене података уписаних у Регистар спроводи се по службеној дужности ако се у другим службеним евиденцијама промене подаци од значаја за упис у Регистар.“  У досадашњем ставу 6. који постаје став 10. после речи: „става 1. овог члана“ запета и речи: „обрасце прилога“ бришу се, а после речи: „регистрације у Регистру“ додаје се запета и речи: „случајеве у којима се по службеној дужности мењају подаци уписани у Регистар“  Члан 7.  Члану 27. Закона брише се.  Члан 8.  Овај закон ступа на снагу три месеца од дана објављивања у „Службеном гласнику Републике Србије“. | |
| 1. **ПРЕГЛЕД ОДРЕДБИ ПРОПИСА ЧИЈА СЕ ИЗМЕНА ПРЕДЛАЖЕ** | |
| **ПРЕГЛЕД ОДРЕДБИ**  **ЗАКОНА О ПОЉОПРИВРЕДИ И РУРАЛНОМ РАЗВОЈУ**  Начин вођења Регистра пољопривредних газдинстава  Члан 19.  Ради спровођења и праћења пољопривредне политике, евидентирања пољопривредних газдинстава и породичних пољопривредних газдинстава, као и ради вођења аналитике и статистике за потребе Министарства, у Управи се води Регистар пољопривредних газдинстава (у даљем тексту: Регистар).  УПИС ПОЉОПРИВРЕДНОГ ГАЗДИНСТВА У РЕГИСТАР ЈЕ ДОБРОВОЉАН.  РЕГИСТАР СЕ ВОДИ КАО ЈЕДИНСТВЕНА, ЦЕНТРАЛИЗОВАНА, ЕЛЕКТРОНСКА, ЈАВНО ДОСТУПНА БАЗЕ ПОДАТАКА О ПОЉОПРИВРЕДНИМ ГАЗДИНСТВИМА.  ПОСТУПАК РЕГИСТРАЦИЈЕ ПОЉОПРИВРЕДНИХ ГАЗДИНСТАВА И ПОДАТАКА У РЕГИСТАР СПРОВОДИ СЕ КРОЗ ИНФОРМАЦИОНИ СИСТЕМ ЗА ЕЛЕКТРОНСКО ПОСТУПАЊЕ (У ДАЉЕМ ТЕКСТУ: ИНФОРМАЦИОНИ СИСТЕМ).  ДИРЕКТОР УПРАВЕ ЈЕ ОДГОВОРАН ЗА ЗАКОНИТО, СИСТЕМАТИЧНО И АЖУРНО ВОЂЕЊЕ РЕГИСТРА, ФУНКЦИОНИСАЊЕ ИНФОРМАЦИОНОГ СИСТЕМА И ОБЕЗБЕЂУЈЕ ЈАВНУ ДОСТУПНОСТ ПОДАТАКА УПИСАНИХ У РЕГИСТАР, У СКЛАДУ СА ЗАКОНОМ.  УПРАВА ПРИПРЕМА ШЕСТОМЕСЕЧНЕ ИЗВЕШТАЈЕ О ПОДАЦИМА УПИСАНИМ У РЕГИСТАР И ДОСТАВЉА ИХ МИНИСТРУ, А НА ЗАХТЕВ ВЛАДЕ И МИНИСТРА ПРИПРЕМА И ВАНРЕДНЕ ИЗВЕШТАЈЕ О ПОДАЦИМА УПИСАНИМ У РЕГИСТАР У СКЛАДУ СА ТИМ ЗАХТЕВОМ.  Субјекти уписа  Члан 20.  У Регистар се уписују привредна друштва, земљорадничке задруге, друга правна лица као што су установе, школе, манастири, цркве и друге организације, предузетници и пољопривредници, који обављају пољопривредну производњу.  Пољопривредник може бити уписан у Регистар као носилац или члан само једног породичног пољопривредног газдинства.  ЛИЦА ИЗ ЧЛАНА СТАВА 1. ОВОГ ЧЛАНА УПИСУЈУ СЕ У РЕГИСТАР КАО КОРИСНИЦИ ПОЉОПРИВРЕДНОГ ЗЕМЉИШТА ПО ОСНОВУ ПРАВА СВОЈИНЕ, ПО ОСНОВУ РЕШЕЊА О КОМАСАЦИЈИ, КАО И ПО ОСНОВУ УГОВОРА О ЗАКУПУ ИЛИ УСТУПАЊУ ПОЉОПРИВРЕДНОГ ЗЕМЉИШТА НА КОРИШЋЕЊЕ.  ~~Начин уписа субјеката у Регистар~~  ~~Члан 21.~~  ~~Лица из члана 20. став 1. овог закона уписују се у Регистар као корисници пољопривредног земљишта по основу права својине, по основу решења о комасацији, као и по основу уговора о закупу или уступању пољопривредног земљишта на коришћење.~~  ~~Упис субјеката у Регистар~~  ~~Члан 22.~~  ~~У Регистар се уписују лица из члана 20. став 1. овог закона, а када је субјект уписа пољопривредник могу се уписати и чланови пољопривредног газдинства.~~    Послови вођења регистра  Члан 24.  Послови вођења Регистра обухватају:  1) пријем захтева пољопривредних газдинстава за упис~~, обнову регистрације~~ и промене података у Регистру;  ~~2) уписивање, обнова регистрације и промена података пољопривредних газдинстава у Регистру;~~  2) УПИСИВАЊЕ ПОЉОПРИВРЕДНИХ ГАЗДИНСТАВА У РЕГИСТАР И УПИСИВАЊЕ ПРОМЕНЕ ПОДАТАКА УПИСАНИХ У РЕГИСТАР;  ~~3)~~ ~~издавање потврде о упису пољопривредних газдинстава у Регистар, односно о активном или пасивном статусу у Регистру;~~  4) упис пасивног статуса пољопривредног газдинства у Регистру;  5) брисање пољопривредног газдинства из Регистра, на захтев носиоца газдинства или по службеној дужности;  6) формирање и трајно чување досијеа пољопривредних газдинстава;  7) прибављање података од других органа и организација;  8) друге послове, у складу са овим законом.  **Садржина Регистра**  Члан 25.  У Регистар се уносе подаци о:  1) носиоцу породичног пољопривредног газдинства;  2) члановима породичног пољопривредног газдинства;  3) правном лицу и предузетнику који обавља пољопривредну производњу;  4) основу коришћења пољопривредног земљишта, односно другог земљишта или грађевинске целине на коме се обавља пољопривредна производња;  5) катастарским парцелама на којима се обавља пољопривредна производња;  6) врстама пољопривредних култура и површинама под пољопривредним културама;  7) врсти и бројном стању сточног фонда (број по грлима, односно кошницама за пчеле);  8) ~~наменском~~ ТЕКУЋЕМ рачуну пољопривредног газдинства, односно носиоца породичног пољопривредног газдинства, на које се усмеравају средства остварена по основу државних подстицаја;  9) оствареним премијама, субвенцијама, регресима и другим видовима подстицаја пољопривредне производње, исплаћених пољопривредном газдинству;  10) коришћењу кредита за подстицање развоја пољопривредне производње одобрених пољопривредном газдинству и роковима њихове отплате;  11) другим чињеницама КОЈЕ БЛИЖЕ ПРОПИСУЈЕ МИНИСТАР.  ПОДАЦИ УПИСАНИ У РЕГИСТАР СЕ, ЗА ПОТРЕБЕ СПРОВОЂЕЊА АДМИСТРАТИВНИХ ПОСТУПАКА И ПОСЛОВНИХ ПРОЦЕДУРА, УТВРЂУЈУ ПРЕУЗИМАЊЕМ ПРЕКО СЕРВИСНЕ МАГИСТРАЛЕ ОРГАНА, У СКЛАДУ СА ЗАКОНОМ КОЈИ УРЕЂУЈЕ ЕЛЕКТРОНСКУ УПРАВУ ИЛИ ДИРЕКТНИМ УВИДОМ У РЕГИСТАР, ПРЕКО ИНТЕРНЕТ СТРАНИЦЕ УПРАВЕ.  Поступак уписа у Регистар  Члан 26.  .  Упис пољопривредног газдинства у Регистар И БРИСАЊЕ ИЗ РЕГИСТРА врши се на захтев лица из члана 20. став 1. овог закона.  ~~Захтев из става 1. овог члана подноси се~~ ~~подручној јединици Управе према седишту правног лица, односно предузетника, односно пребивалишту пољопривредника који је носилац породичног пољопривредног газдинства.~~ЗАХТЕВ ИЗ СТАВА 1. ОВОГ ЧЛАНА ПОДНОСИ СЕ У ЕЛЕКТРОНСКОМ ОБЛИКУ, КРОЗ ИНФОРМАЦИОНИ СИСТЕМ, КОЈИ ОБЕЗБЕЂУЈЕ УПРАВА (У ДАЉЕМ ТЕКСТУ: ИНФОРМАЦИОНИ СИСТЕМ).  ДОКУМЕНТИ, ТЈ. ДОКАЗИ КОЈИ СЕ ДОСТАВЉАЈУ УЗ ЗАХТЕВ, ДОСТАВЉАЈУ СЕ КРОЗ ИНФОРМАЦИОНИ СИСТЕМ У ФОРМИ ДИГИТАЛИЗОВАНИХ (СКЕНИРАНИХ) КОПИЈА ТИХ ДОКУМЕНАТА, АКО СУ ИЗВОРНО САЧИЊЕНИ У ПАПИРНОЈ ФОРМИ, А МОГУ СЕ ДОСТАВИТИ И У ФОРМИ ЕЛЕКТРОНСКОГ ДОКУМЕНТА, САЧИЊЕНОГ У СКЛАДУ СА ЗАКОНОМ КОЈИ УРЕЂУЈЕ ЕЛЕКТРОНСКИ ДОКУМЕНТ.  ПОДНОСИЛАЦ ЗАХТЕВА, ОДНОСНО ПУНОМОЋНИК КОЈИ У ЊЕГОВО ИМЕ ПОДНОСИ ЗАХТЕВ, ОДГОВОРАН ЈЕ ЗА ТАЧНОСТ ПОДАТАКА КОЈЕ ЈЕ УНЕО У ЗАХТЕВ, А САМИМ ЧИНОМ ПОДНОШЕЊА ЗАХТЕВА ТО ЛИЦЕ ПОТВРЂУЈЕ И ДА СУ ДИГИТАЛИЗОВАНИ (СКЕНИРАНИ) ПРИМЕРЦИ ДОКУМЕНАТА КОЈЕ ЈЕ ПРИЛОЖИО УЗ ЗАХТЕВ ИСТОВЕТНИ ОРИГИНАЛИМА ТИХ ДОКУМЕНАТА.  Лице које поднесе захтев за упис у Регистар по основу својине над земљиштем газдинства, које се налази код другог лица по основу уговора о закупу, односно по основу давања земљишта на коришћење, не може бити уписано у Регистар са тим делом земљишта, за време трајања уговора о закупу, односно уговора о давању земљишта на коришћење.  Уписом у Регистар, пољопривредном газдинству додељује се број пољопривредног газдинства (у даљем тексту: БПГ).  Директор Управе доноси решење о упису пољопривредног газдинства, односно породичног пољопривредног газдинства у Регистар.  На решење из става 5. овог члана може се изјавити жалба у року од 15 дана од дана достављања решења.  ПОДАТКЕ ИЗ СЛУЖБЕНИХ ЕВИДЕНЦИЈА, КОЈИ СУ НЕОПХОДНИ ЗА СПРОВОЂЕЊЕ ПОСТУПКА УПИСА У РЕГИСТАР, ОБЕЗБЕЂУЈУ СЕ ПРЕКО СЕРВИСНЕ МАГИСТРАЛЕ ОРГАНА У СКЛАДУ СА ПРОПИСИМА КОЈИ УРЕЂУЈУ ЕЛЕКТРОНСКУ УПРАВУ, БЕЗ ПЛАЋАЊА ТАКСЕ.  ИЗУЗЕТНО ОД СТАВА 1. ОВОГ ЧЛАНА, ПОСТУПАК БРИСАЊА ПОЉОПРИВРЕДНОГ ГАЗДИНСТВА ИЗ РЕГИСТРА СЕ МОЖЕ СПРОВЕСТИ И ПО СЛУЖБЕНОЈ ДУЖНОСТИ, У СЛУЧАЈЕВИМА ПРОПИСАНИМ ОВИМ ЗАКОНОМ, А ПОСТУПАК ПРОМЕНЕ ПОДАТАКА УПИСАНИХ У РЕГИСТАР СПРОВОДИ СЕ ПО СЛУЖБЕНОЈ ДУЖНОСТИ АКО СЕ У ДРУГИМ СЛУЖБЕНИМ ЕВИДЕНЦИЈАМА ПРОМЕНЕ ПОДАЦИ ОД ЗНАЧАЈА ЗА УПИС У РЕГИСТАР.  Министар ближе прописује образац захтева из става 1. овог члана~~, обрасце прилога~~ и документацију која се подноси уз захтев, начин и услове уписа и вођења Регистра, услове и начин обнове регистрације у Регистру, СЛУЧАЈЕВЕ У КОЈИМА СЕ ПО СЛУЖБЕНОЈ ДУЖНОСТИ МЕЊАЈУ ПОДАЦИ УПИСАНИ У РЕГИСТАР, као и начин чувања података уписаних у Регистар.  ~~Извод из Регистра~~  ~~Члан 27.~~  ~~Управа издаје извод из Регистра којим пољопривредна газдинства доказују својство регистрованог пољопривредног газдинства и уписане податке у Регистру пред трећим лицима.~~ | |
| 1. **АНАЛИЗА ЕФЕКАТА ПРЕПОРУКЕ (АЕП)** | |
| За подношење једног захтева за добијање потврде о статусу ПГ потребно је одвојити око 10 минута за попуњавање захтева и у просеку око 30 минута за одлазак до филијале/експозитуре Управе за трезор.  Укупни годишњи трошак пољопривредника у вези са добијањем потврде о статусу у РПГ износи 3.094.423 динара од чега је 20.860 динара трошак привреде, док је 3.073.563 динара трошак физичких лица – пољопривредника.  У случају укидања процедуре укупни трошак би се приписао уштеди пољопривредника. | |